De mest almindelige defekter i elbiler

Elbiler, der køres gennem syn, er teknisk set hverkensikrere eller mere usikre end forbrændingsbiler. Det viser data fra TÜV (Technischer Überwachungsverein) der står for bilsyn i Tyskland. Organisationen har netop udsendt sin årlige rapport, TÜV-Report 2025, der for første gang indeholder data fra elbiler. De viser, at der opstår typiske defekter i elbiler, som ikke plager andre biler.

– Akselophængene har svært ved at håndtere elbilernes høje batterivægt og slides hurtigere. Derudover bruges elbilernes bremser mindre på grund af rekuperation. Det resulterer i fejl på bremseskiverne og reduceret bremsefunktion, siger Dr. Joachim Bühler, direktør for TÜV.

Elbilister opfordres derfor til regelmæssigt at bruge bremserne bevidst. Her er de mest almindelige defekter i de synede elbiler:

Bremsefunktion

Rekuperation fører til begrænset brug af bremserne. Resultatet kan være en reduktion i bremseeffektiviteten.

Anbefaling: Regelmæssige, hårde opbremsninger forhindrer slitage.

Akselophæng

Elbiler er normalt betydeligt tungere end sammenlignelige forbrændingsmotorer.

Højvoltbatteriets høje vægt belaster akselophængene.

Grundigere test af batteriet

TÜV mener dog, at der skal mere grundigere test til, efterhånden som elbilerne bliver mere almindelige på brugtmarkedet. Hidtil har der kun været en visuel inspektion af højvoltsbatteriet, men det bør ændres.

– Batteriet er langt den mest værdifulde komponent i en elbil. Bevis for batterisundhed er en vigtig faktor for udviklingen af ​​markedet for brugte elbiler, siger Bühler.

Han opfordrer derfor til, at der laves en standardtest, som giver synshallerne på tværs af EU mulighed for at testet batterierne på samme måde.

I alt 10,2 millioner biler har været gennem synshallerne hos TÜV siden sidste års rapport.

De mest almindelige defekter i elbiler